**IEKŠĒJĀS KĀRTĪBAS un DROŠĪBAS NOTEIKUMI nometnē “Pārsteidzošie Bertāni 2025”**

1. Bez nometnes vadītāju atļaujas kategoriski aizliegts:

- atstāt nometnes teritoriju;

- atstāt nodarbību vietu.

2. Nometnes laikā jāievēro visus nometnes vadītāju norādījumus un rīkojumus – gan uzturoties nometnes teritorijā, gan tās apkārtnē.

3. Jāievēro drošības tehnika:

- esi ļoti uzmanīgs lietojot asus priekšmetus, rūpējies par to, lai tava rīcība ar asiem priekšmetiem nenodarītu kādu ļaunumu ne sev, ne apkārtējiem;

- aizliegts lietot sērkociņus, šķiltavas, dedzināt sveces;

- bez pieaugušā klātbūtnes neatrodies tiešā ūdens tilpņu tuvumā.

4. Veselības un individuālu problēmu gadījumā nekavējoties vērsies pie kāda no nometnes vadītājiem, kā arī neparedzētu apstākļu gadījumā (traumu, saslimšanas, ugunsgrēka utt.) seko nometnes mediķa vai nometnes vadītāju norādījumiem.

5. Ja nepieciešams sniegt neatliekamu palīdzību (nopietna trauma, ugunsgrēks, u.tml.) nekavējoties izsauc attiecīgā dienesta speciālistus, izmantojot tos telefona numurus, kuri piestiprināti nometnes sākumā norādītā vietā nometnes teritorijā.

6. Laikā ierodies uz visām nodarbībām un centies aktīvi tajās piedalīties. Ja ir kāds iemesls, kādēļ tā nerīkojies, obligāti jāinformē par to nometnes vadītāji.

7. Nometnes laikā kategoriski aizliegts lietot jebkādas apreibinošas vielas, smēķēt.

8. Ievēro ceļu satiksmes noteikumus, virzoties pa apdzīvotām vietām un ceļiem.

9. Saudzīgi izturies pret apkārtējo dabu un nometnes teritorijā esošo inventāru, nepiegružo nometnes teritoriju an tās apkārtni.

10. Neiesaisties sarunās un neseko svešu cilvēku norādījumiem, neglaudi svešus dzīvniekus, nelieto uzturā nezināmus augus.

11. Ievēro personīgo higiēnu, tīrību un kārtību (mazgāšanās no rīta un vakarā; roku mazgāšana pirms ēdienreizēm, apmeklējot tualetes (atstāj aiz sevis visu kārtībā!)).

12. Seko līdz savai personīgo mantu un apkārtējās vides kārtībai nometnes laikā.

13. Apzināti nenodari fiziskus un morālus kaitējumus nometnes dalībniekiem un vadītājiem.

14. Ja kāds nometnes dalībnieks, vai pieaugušais Tev dara pāri, aizskar fiziski vai cenšas ietekmēt psiholoģiski, nekavējoties griezies pie kāda no nometnes vadītājiem un izstāsti notikušo .

15. Cieni citu nometnē esošo dalībnieku viedokli, intereses, personīgās lietas.

16. Klusās stundas laikā un pēc naktsmiera iestāšanās ievēro klusumu.

17. Bez atļaujas aizliegts fotogrāfēt vai filmēt citus nometnes dalībniekus un publicēt sociālajos tīklos.

**PELDĒŠANĀS NOTEIKUMI**

1. Peldēšanās notiek stingrā nometnes vadītāju uzraudzībā, tam paredzētajos laikos.
2. Vienlaikus ūdenī nedrīkst atrasties vairāk par 3 nometnes dalībniekiem.
3. Stingri ievēro vadītāju dotos norādījumus.
4. Aizliegts peldēt tālāk par atļauto teritoriju.
5. Apzināti fiziski neaizskar, nekaitini un nenodari fiziskus kaitējumus citiem nometnes dalībniekiem peldēšanās laikā.
6. Iegūtas traumas gadījumā, nekavējoties griezies pie nometnes mediķa vai kāda no nometnes vadītājiem.
7. Apzināti nemaldini ar viltus trauksmi nometnes vadītājus.

**Ar nometnes iekšējās kārtības un drošības noteikumiem iepazinos un apņemos tos pildīt:**

Dalībnieka vārds, uzvārds: ...........................................................................

Paraksts: ........................................... Datums:..........................................